Biden: Lufta kundër inflacionit “Përparësi kryesore” ndërsa afrojnë zgjedhjet e Kongresit
Presidenti amerikan shpalos planin për të luftuar inflacionin, kritikon planin e republikanëve si "të prapambetur".
Inflacioni në Shtetet e Bashkuara u ngadalësua në prill, një sinjal se rritja e çmimeve mund të ketë arritur maksimumin e mundshëm. Sipas Departamentit të Punës, çmimet u rritën 0.3 për qind nga marsi në prill, një shifër e ndjeshme, por më e ulëta në tetë muajt e fundit. Inflacioni i lartë është një çështje kryesore në prag të zgjedhjeve të Kongresit në nëntor dhe Presidenti Joe Biden thotë se pjesën më të madhe të përgjegjësisë për rritjen e ka Presidenti rus Vladimir Putin, pasi agresioni rus në Ukrainë ka rritur çmimet globale të energjisë. Zoti Biden thotë se demokratët, kanë një plan më të mirë sesa opozita republikane, për të ulur shkallën e inflacionit, aktualisht 8.3%. Nuk është e nevojshme të jesh ekonomist që të kuptosh inflacionin. Amerikanët po e përjetojnë atë tek rritja e çmimeve në të gjitha fushat, që nga ushqimi e karburanti. tha Presidenti Biden. Zoti Biden vuri theksin tek çështjet ekonomike në shtetet e pavendosura kyçe si Karolina e Veriut, Ohajo, Ajoua dhe Alabama dhe shtetet me epërsi demokrate si Oregoni. Sipas anketave, plani ekonomik i Presidentit Biden gëzon një mbështetje prej 40%, ndërsa republikanët nuk i kursejnë kritikat. tha senatori republikan i Floridës Rick Scott. Zoti Biden nuk pajtohet ndërsa së fundmi ka njoftuar nisma për të cilat thotë se do të ndihmojnë amerikanët, plane të tilla si ulja e çmimit të internetit, më shumë karburante nga rezerva strategjike, apo zgjerimin e prodhimit të karburanteve me përbërje etanoli prej 15%. tha Presidenti Biden. Shtëpia e Bardhë fajëson gjithashtu pandeminë lidhur me problemet ekonomike në vend si dhe Presidentin Vladimir Putin, argresioni i të cilit në Ukrainë ka ndikuar tek çmimet e energjisë dhe drithrave. Koha nuk është në anën e Presidentit Biden para zgjedhjeve të nëntorit, thotë për Zërin e Amerikës analisti Bill Galston me Institutin Brookings. Ekonomistët thonë se inflacioni në SHBA ka efekte globale. Organizata Ndërkombëtare e Punës tha të martën se inflacioni global arriti në shkallën 9.2% në mars 2022, më shumë se dyfishi prej 3.7% marsin e një viti më parë. thotë për Zërin e Amerikës analisti Desmond Lachman me Institutin American Enterprise. Përfundimisht, problemi bie mbi shpatullat e votuesve amerikanë. Zgjedhjet e mesmandatit do përcaktojnë fituesit për 435 vendet që ka Dhoma e Përfaqësuesve dhe një të tretën e 100 anëtarëve që ka Senati.